**«Gangnam Style»** (koreansk: 강남스타일) er en K-pop-sang fra 2012 fremført av den sørkoreanske rapperen PSY (싸이). Sangen har fått stor internasjonal oppmerksomhet og vært dekket av tunge nyhetsformidlere som CNN, *Wall Street Journal*, Bloomberg, *Washington Post* og *Los Angeles Times*. Sangnavnet viser til livsstilen i bydelen Gangnam-gu i Seoul.

Sangen har fått svært mye oppmerksomhet som følge av fengende rytmer, uvanlig koreografi og humor i musikkvideoen. Sangen synges på koreansk, og kun strofene «sexy lady» og «you know what I'm saying» er sunget på engelsk.

Fra uke 39 til 42 i 2012 lå sangen på førsteplass på VG-lista. Sangen var 11. november 2012 den mest likte videoen på YouTube til da, med over 8 000 000 som liker. Musikkvideoen ble 21. desember 2012 den aller første videoen på YouTube som var sett over en milliard ganger, og nådde 31. mai 2014 to milliarder visninger.

Gangnam
-------

Gangnam-gu er en trendy bydel i Sør-Koreas hovedstad Seoul, og «Gangnam Style» refererer til den luksuriøse livsstilen i bydelen. Selve sangen kan bli tolket som en parodi på livsstilen der. PSY har selv sammenliknet Gangnam med Beverly Hills.[]

Internasjonal oppmerksomhet
---------------------------

Etterligning av Gangnam Style-dansen.

«Gangnam Style» ble introdusert på YouTube i juli 2012, og nådde én milliard visninger 21. desember 2012. Antallet visninger har siden fortsatt å stige, og har per januar 2022 passert 4,3 milliarder. Enkelte dager har videoen vært den mest viste både på iTunes og YouTube. Sangen er også parodiert av utallige fans på YouTube, samt at den også har blitt fremført av kjente artister, som for eksempel Nelly Furtado.

Låten har toppet hitlistene i Sør-Korea og har blitt svært populær i USA, hvor den toppet Billboards K-pop-liste. Videre var «Gangnam Style» på hitlistene i Danmark, Sverige, Finland og Nederland. I Storbritannia er det den første sangen fra Asia som har toppet hitlistene.

Referanser
----------

1. ↑  «Gangnam Style (강남스타일)». *VG*. Besøkt 5. januar 2022.
2. 1 2  ««Gangnam Style» mest sett på YouTube». *Aftenposten*. 24. november 2012. Arkivert fra originalen 28. november 2012. Besøkt 6. januar 2022.
3. ↑  Max Fischer (23. august 2012). «Gangnam Style, Dissected: The Subversive Message Within South Korea's Music Video Sensation». *The Atlantic* **(engelsk)**. Besøkt 6. januar 2021.
4. ↑  Jeff Yang (28. august 2012). «Gangnam Style's U.S. Popularity Has Koreans Puzzled, Gratified»Betalt abonnement kreves. *The Wall Street Journal* **(engelsk)**. Besøkt 6. januar 2022.
5. ↑  «PSY Beats Justin Bieber, Katy Perry, Maroon 5, and Nicki Minaj for Top Music Video on iTunes». *Soompi* **(engelsk)**. 21. august 2012. Besøkt 6. januar 2022.
6. ↑  Nelly Furtado Gangnam Style!! på YouTube
7. ↑  «Billboard Korea K-Pop Hot 100» **(engelsk)**. 2012. Besøkt 6. januar 2022.
8. ↑  *Danset «Gangnam Style» i bar overkropp for 80 000 fans* (video). VGTV. 5. oktober 2012. Besøkt 6. januar 2022.

Eksterne lenker
---------------

* (en) *Gangnam Style* på Discogs Rediger på Wikidata

* (en) *Gangnam Style* på MusicBrainz Rediger på Wikidata

* (en) Gangnam Style på SoundCloud Rediger på Wikidata

* (en) *Gangnam Style* på Spotify Rediger på Wikidata

* (en) *Gangnam Style* på Genius — sangtekst Rediger på Wikidata
* PSY - GANGNAM STYLE(강남스타일) M/V på YouTube – Offisiell musikkvideo


|  |  |  |
| --- | --- | --- |
| Forrige mottaker:«This is Love» med will.i.am feat. Eva Simons | **Nummer 1 på VG-lista**(Uke 39–42 2012) | Neste mottaker:«Diamonds» med Rihanna |

|  |  |
| --- | --- |
| Oppslagsverk/autoritetsdata | Encyclopædia Britannica **·** MusicBrainz
 |